钦定古今图书集成/明伦汇编/氏族典/第558卷 > 司马伷
## 钦定古今图书集成/明伦汇编/氏族典/第558卷 > 司马伷

按《晋书琅邪武王伷传》：“伷字子将，正始初，封南安亭
侯。早有才望，起家为宁朔将军，监守邺城，有绥怀之
称，进封东武乡侯。五等初建，封南皮伯，转征卤将军，
假节。武帝践祚，封东莞郡王，镇东大将军，假节徐州
诸军事，代卫瓘镇下邳。伷镇御有方，得将士死力，吴
人惮之。改封琅邪王，以东莞益其国。平吴之役，率众”
数万出涂中，使长史王恒率诸军度江，获蔡机，斩首
降附五六万。诏封子二人为亭侯。伷既戚属尊重，加
有平吴之功，克己恭俭，无矜满之色，寮吏尽力，百姓
怀化。太康四年，薨。临终表求葬母太妃陵次，并乞分
国封四子，帝许之。